雙重打擊!奧迪加特負傷離場 歐聯上陣成疑
2024年04月15日 10:00
東網電視
更多新聞短片
奧迪加特傷出後阿仙奴即輸波。(Getty Images)
阿仙奴喺英超吞阿士東維拉2蛋,爭標機會大打折扣,最慘係隊長馬田奧迪加特比賽尾段傷出,領隊阿迪達拒絕透露傷患詳情,周四(18日)凌晨歐聯8強次回合對拜仁慕尼黑上陣成疑。
阿仙奴今仗全隊表現低迷,唯獨奧迪加特「滿場飛」撐起球隊,不過喺79分鐘仲係0比0嗰陣,奧迪加特就退下火線由伊美路維入替,結果佢離場後球隊即連失2球輸波。
賽後阿迪達被問到呢個換人,阿迪達表示:「奧迪加特覺得有唔妥,佢隻腳出現問題,唔能夠繼續比賽,呢個係換走佢嘅原因。」不過阿達達就拒絕透露更多詳情,英國《太陽報》消息指呢位挪威中場未必趕得切對拜仁慕尼黑上陣。
阿仙奴喺8強首回合2比2逼和拜仁慕尼黑,對方上場聯賽亦有京士利高文受傷肯定缺陣。